Publication: Magyar Közlöny
Issue: MK-2010-125 (Year: 2010, Number: 125)
Era: contemporary
Section: A Magyar Köztársaság Legfelsõbb Bírósága 1/2010. (VII. 30.) polgári jogegységi határozata
Paragraph Index: 398

A Magyar Köztársaság Legfelsõbb Bírósága 1/2010. (VII. 30.) polgári jogegységi határozata A MAGYAR KÖZTÁRSASÁG NEVÉBEN! A Magyar Köztársaság Legfelsõbb Bíróságának jogegységi tanácsa a Legfelsõbb Bíróság Pfv. X. tanácsa által indítványozott jogegységi eljárásban meghozta a következõ jogegységi határozatot: A jogosult által a készfizetõ kezes ellen a fõkötelezettel szemben bekövetkezõ jogvesztést megelõzõen indított perben a készfizetõ kezes a készfizetõ kezesség jogi jellegével ellentétes kifogásokra nem hivatkozhat. Így nem hivatkozhat a fõkötelezettel szemben annak folytán bekövetkezett jogvesztésre, hogy a jogosult a követelését a fõkötelezettel szemben indult felszámolási eljárásban határidõn belül nem érvényesítette. A felszámolási eljárásban bekövetkezõ jogvesztés az ellene ezt megelõzõen megindított perben a készfizetõ kezest a teljesítés alól nem mentesíti, mert a jogvesztést saját szerzõdésszerû magatartásával (a jogosult követelésének teljesítésével) elháríthatta volna. Indokolás: I.

Source: https://magyarkozlony.hu/hivatalos-lapok/e5cb70499a0a7702b4589d454c933065fe0b2dc3/dokumentumok/19af3b8ad683c0ee725b3f6b40f8230f7353e595/letoltes